Kina dobila veći udio u odlučivanju u MMF-u
Promjene se odnose na broj glasova u upravnom tijelu od 24 člana; njima je smanjen utjecaj Sjedinjenih Država i zapadnoeuropskih zemalja
Vrh upravnog tijela MMF-a je proširen na deset članica i u njemu će od sada biti i predstavnici Brazila. Kine, Indije, Italije i Rusije – uz predstavnike Britanije, Francuske, Njemačke, Japana i SAD. Međunarodni monetarni fond uveo je promjene u načinu upravljanja odnosno donošenja odluka u toj organizaciji. Tim promjenama Kina i još neke velike ekonomije u usponu dobivaju veću ulogu u odlučivanju. Promjene se odnose na broj glasova u upravnom tijelu od 24 člana i njima je smanjen utjecaj Sjedinjenih Država i zapadnoeuropskih zemalja, dok Kina postaje treći po veličini čimbenik pri odlučivanju, nakon SAD i Japana. Vrh upravnog tijela MMF-a je proširen na deset članica i u njemu će od sada biti i predstavnici Brazila. Kine, Indije, Italije i Rusije – uz predstavnike Britanije, Francuske, Njemačke, Japana i SAD. Ostalih 177 članica ima u upravnom odboru 14 mjesta. Međunarodni monetarni fond osnovan je nakon Drugog svjetskog rata i svrha mu je ojačati gospodarsku suradnju te pomoći kada članice zapadnu u krizu. MMF također nadzire globalni monetarni sustav, nadgleda valutne tečajeve kako bi se održala opća monetarna stabilnost te se zalaže za politiku koja jamči slobodnu trgovinu.